சற்று யோசித்துப் பாருங்கள். முகேஷ் அம்பானிக்கு பெட்ரோலிய ரசாயன தொழில்நுட்பத்தில் டாக்ட்ரேட் படித்துவிட்டு, மாதத்திற்கு 10,000 ரூபாய்க்கு சம்பளத்திற்கு, ஆங்கிலமும், குஜராத்தியும் பேசும் டான்ஸனியா நாட்டுக்காரர்கள் கிடைக்கிறார்கள் என்று வைத்துக் கொள்ளுவோம். கசக்குமா அம்பானிக்கு? டான்ஸனியா போய் அவர்கள் படித்த பலகலைக் கழகத்தை புகழ்ந்து தள்ளுவது இயற்கைதானே? உள்ளூர் டாக்ட்ரேட் பட்டம் பெற்றவர்களுக்கு மாதம் 30,000 சம்பளம் என்றால், டான்ஸனியாகாரர்களுக்கு மாதம் 15,000 ரூபாய் கொடுத்து அவர்களுக்கு உதவி செய்து பயனடைவது வியாபார தந்திரம். இதைத் தான் பில் கேட்ஸ் செய்கிறார். ஆனால், நாம் இதை ஒரு பெரிய சாதனையாக நினைக்கிறோம்.